Dobrovoľný hasičský zbor Bušovce

**Pozvánka**

Dobrovoľný hasičský zbor v spolupráci s Obecným úradom v Bušovciach si Vás dovoľujú pozvať na 2. ročník súťaže hasičských družstiev

**„O pohár starostky obce Bušovce“**

dňa **28.07.2013** na futbalovom ihrisku v Bušovciach.

Súťažiť sa bude v jednej disciplíne – hasičský útok s vodou.

Súťažia hasičské družstvá mužov a žien za rovnakých podmienok.

Každé družstvo absolvuje dva útoky.

Časy oboch útokov sa zrátajú. Zvíťazí družstvo s najnižším súčtom oboch časov.

V prípade neplatného pokusu sa družstvu zaráta čas 120 s. za tento pokus.

**Program**

8:30 - 9:30 hod. – prezentácia

od 9:30 hod. – priebeh súťaže

Podľa Smerníc OV DPZ každé súťažné družstvo nastúpi na prezentáciu s vyplnenou prihláškou a členovia sa preukážu hasičským preukazom a preukazom totožnosti.

Vyhodnotenie bude do pol hodiny po ukončení súťaže.

**Vykonanie disciplíny**

Hasičský útok vykoná sedemčlenné družstvo bez taktického označenia podľa Súťažného poriadku DPO uverejnenom v prílohe Požiarnika 2/2008 a v súlade s dodatkom OV DPO.

**Náradie pre hasičský útok:**

1 ks motorová striekačka (bez viditeľných úprav, s naskrutkovaným viečkom)

2 ks savice 2,5 m – spojky so závitom

1 ks sací kôš so spätným ventilom

2 ks hadice B, dĺžka 20 m (+ - 1m)

1 ks rozdeľovač ventilový alebo guľový

4 ks hadice C, dĺžka 20 m (+ - 1m)

2 ks prúdnice C, priemer výstreku 12, 5 mm (s uzáverom, bez uzáveru)

Terče pre požiarny útok – sklápacie.

Meranie časov – ručnými stopkami.

Je povolené použitie podložky na spojenie savíc max. rozmerov 50 x 50 cm a ochrana ostrých hrán na nádrži s vodou.

Štartuje sa s nenaštartovanou motorovou striekačkou.

 Svoju účasť môžete nahlásiť do 24.7.2013 na týchto telefónnych číslach:

Ľubomíra Šmáliková – starostka obce – 45 91620

**Výborný hasičský guláš v cene 1, 50 eur zabezpečíme len vopred nahláseným družstvám.**

Štartovné je 5, 00 eur pre každé zúčastnené družstvo.

Štartovné a stravné sa zaplatí v hotovosti na mieste súťaže pri prezentácii.

Súťaž je zaradená do Hasičskej ligy okresu Kežmarok

/podľa organizačných pokynov DPO – OV Kežmarok/

**Tešíme sa na Vašu účasť!**

**O občerstvenie a dobré počasie sa postaráme!**

 **Obecný úrad Dobrovoľný hasičský zbor Ľubomíra Šmáliková Predseda: PaedDr. Ľudovít Gumulák**